**Projekt „Zaželi novu priliku u Pokuplju“**

Udruga Sv. Martin Pisarovina potpisala je s Ministarstvom rada i mirovinskog sustava i Hrvatskim zavodom za zapošljavanje, Uredom za financiranje i ugovaranje projekata Europske unije, Ugovor o dodjeli bespovratnih sredstava za projekt pod nazivom „Zaželi novu priliku u Pokuplju“ koji je prijavljen u okviru Poziva „Zaželi- program zapošljavanja žena“.

Ukupna vrijednost projekta je 3.750.100,00 kn.

Projekt je sufinancirala Europska unija u sklopu Operativnog programa – Učinkoviti ljudski potencijali 2014.-2020. sredstvima Europskog socijalnog fonda, a potpora EU iznosi 100% (3.750.100,00 kn).

Provedba projekta počela je 01.03.2019.g. i provoditi će se 30 mjeseci.

Cilj projekta je osnažiti radni potencijal teže zapošljivih žena i žena s nižom razinom obrazovanja te potaknuti njihovu socijalnu uključenost zapošljavanjem u lokalnoj zajednici uz povećanje razine kvalitete života krajnjih korisnika.

Ciljana skupina su nezaposlene žene s najviše završenim srednjoškolskim obrazovanjem koje su prijavljene u evidenciju nezaposlenih HZZ-a, s naglaskom na

* starije od 50 godina,
* žene s invaliditetom,
* žrtve trgovanja ljudima,
* žrtve obiteljskog nasilja,
* azilantice,
* mlade žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl.,
* liječene ovisnice,
* povratnice s odsluženja zatvorske kazne unazad 6 mjeseci,
* pripadnice romske nacionalne manjine i beskućnice.

Zaposliti će se i educirati 16 žena iz ciljanih skupina (8 u Općini Pisarovina i 8 u Općini Lasinja) na rok od 24 mjeseca za pružanje potpore i pomoći za minimalno 80 starijih osoba i osoba u nepovoljnom položaju.

Završetkom obrazovanja i osposobljavanja, žene uključene u projekt steći će javnu ispravu o obrazovanju/osposobljenosti.

Projektne aktivnosti koje će se provoditi u svrhu povećanja razine kvalitete života krajnjih korisnika (starijih osoba i osoba u nepovoljnom položaju) obuhvaćaju:

* pomoć u kupovini i dostavi namirnica,
* pomoć u pripremi obroka u kućanstvu korisnika,
* pomoć u održavanju čistoće stambenog prostora korisnika,
* pomoć pri oblačenju i svlačenju,
* pomoć u održavanju osobne higijene,
* pomoć i posredovanje u ostvarivanju raznih prava (dostava lijekova i pomagala, plaćanje računa i sl.)
* pružanje socijalne podrške kroz razgovore i druženje te uključivanje u društvo, pratnju i pomoć u raznim društvenim aktivnostima

Partneri na projektu su Općina Pisarovina, Općina Lasinja, Centar za socijalnu skrb Jastrebarsko, Centar za socijalnu skrb Karlovac i Hrvatski zavod za zapošljavanje, ispostava Karlovac.

Kontakt osoba za više informacija:

Voditeljica projekta:

Ines Perećak, mag.soc.rada

Mob: 099 748 6631

Mail: usmp.zazeli@gmail.com

Sadržaj publikacije isključiva je odgovornost Udruge Sv.Martin Pisarovina.

[www.esf.hr](http://www.esf.hr) [www.strukturnifondovi.hr](http://www.strukturnifondovi.hr) [www.esf.hr/operativni-program](http://www.esf.hr/operativni-program)

